स्कूल और कन्या छात्रावास में हो रहीं चोरियां, पुलिस बेखबर
नगर में घरों के अलावा अब स्कूल-छात्रावास भी चोरों का निशाना बन रहे हैं। आश्चर्य इस बात का है कि हैडमास्टर व छात्रावास अधीक्षक द्वारा आवेदन सौंपने के बावजूद भी पुलिस अधिकारी एक्शन नहीं ले रहे। मंगलवार की रात अयोध्या बस्ती स्थित प्राइमरी स्कूल की बाउंड्री बॉल तोड़कर अज्ञात बदमाश वहां रखी लोहे की जालियां चुरा ले गए। इसी तरह उत्कृष्ट हायर सेकंडरी स्कूल के बालिका छात्रावास की अधीक्षिका ने भी पुलिस को आवेदन सौंपकर सुरक्षा की मांग की है।
जानकारी के मुताबिक वार्ड क्रमांक सात में नवीन कन्या छात्रावास एवं इसके पास ही प्राइमरी स्कूल स्थापित है। यहां आए दिन चोरी की घटनाएं हो रहीं हैं। मंगलवार की रात भी प्राइमरी स्कूल की बाउंड्रीवॉल तोड़कर अज्ञात बदमाश लोहे की जाली चुरा ले गए। बुधवार को सुबह होने पर स्कूल के हैडमास्टर महावीर प्रसाद शर्मा ने पुलिस को मौका मुआयना कराकर एफआईआर दर्ज कराने आवेदन दे दिया है। हैडमास्टर का कहना है इससे पूर्व भी 30 जून को स्कूल में चोरी हुई थी।
घटना की जानकारी देतीं कन्या छात्रावास की अधीक्षिका।
छात्रावास में रहने वाली छात्राएं असुरक्षित
प्राइमरी स्कूल के पास शासकीय उत्कृष्ट कन्या उच्चतर माध्यमिक छात्रावास स्थित है। सौ सीटर के इस छात्रावास में रह रहीं छात्रों को हमेशा चोरी की आशंका बनी हुई है। मंगलवार को छात्रावास अधीक्षक सावित्री राज ने पुलिस अधिकारियों को आवेदन सौंपकर बताया है कि छात्रावास के आसपास पत्थरों के फड़ संचालित हैं तथा बगल में देशी शराब का ठेका है। इसलिए छात्रावास के आसपास हमेशा नशा करने वाले असामाजिक तत्वों को जमावड़ा रहता है। दीपावली के समय अज्ञात बदमाश यहां से छात्रावास की लाइटें चुरा ले गए थे। छात्रावास अधीक्षक ने
दूसरी बार चोरी हुई है
प्राइमरी स्कूल में छह महीने के अंदर दूसरी बार चोरी हुई है। लेकिन पुलिस अधिकारियों ने आवेदन लेने के अलावा एफआईआर दर्ज करने की कार्रवाई भी नहीं की है। पुलिस के सुस्त रवैये से चाेरियां बढ़ रहीं हैं। महावीर शर्मा, हैडमास्टर प्राथमिक स्कूल
पास में है शराब का ठेका
छात्रावास के पास शराब ठेका होने के कारण वहां हमेशा असामाजिक तत्वों का जमावड़ा रहता है। इस संबंध में मैंने कई बार पुलिस को आवेदन दिया है, लेकिन प्रभावी कार्रवाई नहीं होने से आवारा तत्वों के हौंसले बुलंद हैं। सावित्री राज, अधीक्षक बा.छात्रावास कैलारस
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva